पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड की पंचरुखा पूर्वी पंचायत के अजगरवा में सोमवार देर रात आग लगने से चौदह लोगों का घर व घर मे रखा सारा सामान जल कर खाक हो गया। आग से घर मे रखा कपड़ा, अनाज, नगद राशि सहित लगभग एक लाख रुपये मूल्य का सामान जल गया। जिससे इन परिवारों के सामने इस तपती गर्मी में रहने व खाने की गम्भीर समस्या आ खड़ी हो गई है। सीओ मणि कुमार वर्मा ने बताया कि हल्का के राजस्व कर्मचारी को मंगलवार नुकसान का जायजा लेने के लिए भेजा जा रहा है। ग्रामीण सिकन्दर सहनी ने बताया कि हम लोग घर मे सो रहे थे तभी आग की लपटें उठती दिखाई दी। इसके बाद परिवार के लोगो को उठा कर घर से निकाला व शोर मचाने लगा। आस पास के लोग उठते तब हवा इतनी तेज थी कि कई घरो को अपने चपेट में ले लिया।
रात होने के कारण किसी के घर से कुछ सामान नहीं निकल पाया। आग पहले सिकन्दर सहनी के घर मे लगी थी। वहीं स्थानीय मुखिया ताम्रध्वज सहनी ने बताया कि आग से बिंदालाल सहनी, रमाकांत सहनी, श्यामाकांत सहनी, उपेंद्र सहनी, जितेंद्र सहनी, मिस्री सहनी, जवाहर सहनी, सुकट सहनी, हरेंद्र सहनी, रविन्द्र सहनी, सुकुल सहनी, दाहा सहनी, अरविंद सहनी व धर्मदेव सहनी का घर जल गया है। सीओ ने बताया कि आग के कारणों का पता नहीं चल पाया है। वहीं जल्द ही इन्हें राज्य सरकार के आपदा विभाग द्वारा दी जाने वाली सहायता दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn